Op jou mooiste: My gunsteling-skoonheidsbloggers | SARIE
Ek is mal daaroor om na enige video's oor skoonheid op die internet te kyk. So het ek al baie geleer oor hoe om verskillende grimeervoorkomste en haarstyle te skep. Hoewel daar so baie video's, webwerwe en blogs is om uit te kies, is daar 'n paar wat vir my uitstaan en waarop ek gereeld gaan klik.
Ek het Michelle Phan ontdek toe ek na video's op die internet gesoek het oor hoe om vloeibare oogomlyner aan te wend. Tussen al die video's wat ek gekyk het, was Michelle se Eyeliner Tutorial – Pencil, Cream/Gel, Liquid die beste. Michelle het dié video al ses jaar gelede opgelaai, maar dit bly een van my gunstelinge.
Vandag is Michelle 'n reus in die skoonheidsbedryf. Meer as 1,6 miljoen mense "like" haar Facebookblad en sy inspireer vroue reg oor die wêreld met haar toeganklike tutoriale oor byna enigiets waaraan jy kan dink – van perfekte rokerige oë tot grimering vir jou Halloween-partytjie.